22/12/2010 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Servizos Sociais
Convocatoria de subvencións dirixida aos concellos e outras entidades locais da provincia para o desenvolvemento de servizos sociais e políticas de igualdade entre mulleres e homes e de loita contra a violencia de xénero no ano 2011

É finalidade desta Deputación Provincial da Coruña, a través da presente convocatoria, ao abeiro da Lei 38/2003, do 17 de novembro, xeral de subvencións, apoiar os concellos e outras entidades locais da provincia, na creación ou no mantemento das actividades e dos programas que desenvolvan en materia de servizos sociais, de fomento das políticas de igualdade entre mulleres e homes, así como de loita contra a violencia de xénero, conforme ao disposto na Lei 7/1985, do 2 de abril, de bases de réxime local, no Decreto do 17 de xuño de 1955 que aproba o Regulamento de servizos das corporacións locais, na Lei 5/1997, do 22 de xullo, de administración local de Galicia, así como na Lei 13/2008, do 3 de decembro, de servizos sociais de Galicia, e normativa que a desenvolve. De acordo coas prioridades políticas contidas nos orzamentos provinciais para o exercicio 2011, cómpre determinar as liñas estratéxicas que contribuirán a realizalas, concretándoas nos seguintes apartados que se sinalan a continuación. As materias dos servizos sociais abarcan, tanto os servizos sociais comunitarios (básicos e específicos) coma os servizos especializados de titularidade municipal, podendo pedir para un só programa (que se corresponda cun só código), de entre os que se citan a continuación: Código C.1. Programa de información, orientación e asesoramento Código C.2. Código C.2. a. Programa de axuda no fogar Código C.2. b. Programa de apoio á unidade de convivencia (definido no plan concertado) Código C.3. Programa de inserción social Código C.4. Programa de animación, prevención e cooperación social Código C.5. Programa de convivencia alternativa (aloxamento provisional no caso de emerxencia persoal e familiar) Os programas C.1. Programa de información, orientación e asesoramento e C.2. a. Axuda no fogar e C.2. b. Apoio á unidade de convivencia, non poderán ser solicitados por concellos de menos de 20.000 habitantes, xa que estes programas son financiados polo Plan de convenios de servizos sociais da Deputación Provincial da Coruña en 2011. Código E.1. Área de familia, infancia e mocidade. (proxectos e servizos distintos dos que están comprendidos no Código M.3.5. “Servizos, con persoal especializado, para a realización de actividades e atencións dirixidas a nenas e nenos, fóra do horario escolar e durante ou abarcando todos os períodos de vacacións”). Código E.2. Área de diversidade funcional Código E.3. Área das persoas maiores a. Neste código solicitaranse como norma xeral Proxectos e servizos distintos dos que están comprendidos na convocatoria específica de actividades de envellecemento activo para as persoas maiores 2011. b. Excepcionalmente aqueles proxectos de envellecemento activo que excedan a contía solicitada de 6.000 euros, presentarán unha única solicitude a través desta convocatoria xeral (neste código), quedando excluídos de poder participar na convocatoria de envellecemento activo. Código E.4. Área das drogodependencias e toxicomanías Código E.5. Área de migracións Código E.6. Área de prevención da delincuencia e inserción social de persoas ex-internas. Código E.7. Outros colectivos de persoas en risco ou situación de exclusión ou especiais dificultades de inserción social e/ou laboral. No caso de desenvolvemento de políticas de igualdade de oportunidades entre mulleres e homes e de loita contra a violencia de xénero, serán obxecto desta convocatoria os seguintes programas ou accións, podendo pedir para un só deles (que se corresponda cun só código). Código M.1.1. Proxectos de elaboración, publicación, difusión e avaliación final dos Plans municipais de igualdade. Código M.2.1. Campañas de sensibilización (xornadas, seminarios, charlas, congresos, publicidade, etc.) sobre a importancia de fomentar o asociacionismo e a participación social. Código M.2.2. Actividades formativas/informativas sobre a mellora da xestión de organizacións e fomento do asociacionismo, con vistas a unha participación activa nelas facilitando a oportunidade en igualdade de condicións ás mulleres de ocupar postos directivos e de responsabilidade nas asociacións, para o fomento da participación na vida pública. Código M.3.1. Campañas de sensibilización (xornadas, seminarios, charlas, congresos, publicidade, etc.) dirixidas á comunidade sobre a necesidade de que homes e mulleres actúen corresponsablemente nas funcións e tarefas familiares e do fogar. Código M.3.2. Programas formativos individualizados que se adecúen ó mercado de traballo e ás novas perspectivas de emprego dirixidos a mulleres. Código M.3.3. Itinerarios de formación e emprego personalizados dirixidos a mulleres con especial dificultade de acceso ao mercado laboral e colectivos en risco de exclusión. Código M.3.4. Accións formativas destinadas a mulleres do eido rural sobre temas relacionados coas actividades empresariais vencelladas ás potencialidades do contorno, así como sobre as técnicas empresariais e comerciais e de mellora de desenvolvemento de novas técnicas produtivas. Código M.3.5. Servizos, con persoal especializado, para a realización de actividades e atencións dirixidas a nenas e nenos, fóra do horario escolar e durante ou abarcando todos os períodos de vacacións. Estes servizos de conciliación engadirán obrigatoriamente no seu contido/programa o obxectivo de traballar conscientemente a transversalidade da igualdade de xénero así como algunha actividade específica nesta materia. No caso dos programas M.3.2, M.3.3 e M.3.4 consideraranse como parte deles os servizos de atención a menores que poidan ser necesarios para a realización das accións formativas dirixidas ás nais. Son obxecto de subvención aqueles proxectos, programas ou servizos contidos dentro dalgunha das áreas seguintes, conforme co Plan de acción contra a violencia de xénero, na Comunidade Autónoma de Galicia: Código M.4.1. Campañas de sensibilización (xornadas, seminarios, charlas, congresos, publicidade, etc.) sobre a prevención e identificación da violencia de xénero, no ámbito comunitario, favorecendo a educación para a igualdade e a adopción de valores de respecto e igualdade que rachen cos estereotipos sexistas e incidan no rexeitamento social de calquera forma de violencia de xénero. Código M.4.2. Programas formativos sobre a violencia de xénero, (duración non inferior a 15 horas), dirixidos a mulleres e homes, no ámbito comunitario. Igualmente, cursos (duración non inferior a 20 horas) orientados á formación de profesionais que interveñen, directa ou indirectamente, na atención a persoas en risco ou en situacións de violencia de xénero. As entidades poderán solicitar axudas para gastos de mantemento, programas e promoción de actividades. É norma xeral na presente convocatoria, para calquera das dúas materias que se indican neste punto 1, que non poderán ser obxecto de axuda aqueles programas ou proxectos que foran xa subvencionados no mesmo exercicio, a través doutras convocatorias de subvencións ou de Plans provinciais da Deputación Provincial da Coruña, agás no caso da participación no Plan anticrise desta Deputación Provincial da Coruña. Os concellos de menos de 20.000 habitantes non poderán solicitar axudas para os programas de servizos sociais comunitarios seguintes: Información e orientación, Apoio á unidade de convivencia e Axuda a domicilio, xa que son subvencionados a través do programa anual de convenios para o desenvolvemento dos servizos sociais comunitarios, tal como se indica no apartado A, códigos C.1 e C.2. Os concellos non poderán solicitar nesta convocatoria axudas para programas subvencionados mediante a convocatoria específica de actividades de envellecemento activo das persoas maiores, convocada para 2011, agás aqueles que excedan a contía solicitada de 6.000 euros, que exclusivamente poderán presentar unha única solicitude a través da presente convocatoria no apartado Actividades de servizos sociais especializados (Código E.3. Área das persoas maiores). 3.1. ENTIDADES SOLICITANTES Poderán optar aos programas contidos na presente convocatoria todas as entidades locais da provincia: concellos, organismos autónomos municipais, mancomunidades, consorcios e outras agrupacións de municipios, sendo incompatible para cada un dos concellos facer solicitudes a nivel individual e ao mesmo tempo de forma agrupada, cando se trate dunha mesma materia e programa.3. 2. CONDICIÓNS As entidades locais poderán solicitar un máximo de dúas subvencións, unha por cada materia, é dicir, un só programa dos que se citan en cada unha delas. A Deputación Provincial da Coruña poderá conceder ata un máximo de 45.000,00 € para a materia de servizos sociais e ata un máximo de 40.000,00 € para a materia de igualdade de oportunidades entre mulleres e homes e de loita contra a violencia de xénero. A contía das subvencións poderá acadar o total do custo das actividades de mantemento obxecto das peticións. Non se subvencionarán actividades que supoñan subvencionar a outras entidades. Non obstante, para a concesión primarase o maior esforzo económico que a realización das actividades supón para a entidade local solicitante. A cuantificación deste esforzo económico virá determinada polo coeficiente de financiamento que se define como cociente entre o importe da subvención solicitada e o importe do orzamento estimado de gastos. As solicitudes deberán formularse nos modelos normalizados que se facilitarán no Rexistro Xeral da Deputación Provincial da Coruña, na Sección de Servizos Sociais e na páxina web www.dicoruna.es.No caso das mancomunidades de municipios, as solicitudes presentaranse nunha petición única cursada polo/a seu/súa representante legal, ou ben pola persoa designada para este efecto como o/a seu/súa representante. Achegarase a seguinte documentación: A. Certificación do acordo de solicitude da subvención, de designación do/a representante, no caso de mancomunidades ou agrupacións de municipios e de aceptación das bases da convocatoria cos compromisos que nela se inclúen. B. Declaración de estar ao corrente das obrigas tributarias e coa Seguridade Social e autorización para que a Deputación Provincial da Coruña poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade Social no momento de recoñecer as obrigas e ordenar os pagamentos das subvencións. No caso de non dar esta autorización, a entidade deberá achegar a dita acreditación cos documentos xustificativos da subvención. C. Proxecto-proposta descritiva xeral da actividade que se vai realizar, segundo os documentos que se acompañan, que son os anexos 0 a 5: Anexo 0: - Ficha resumo do proxecto-proposta Anexo 1: - Antecedentes e xustificación da acción - Obxectivo xeral e obxectivos específicos - Breve descrición do proxecto-proposta Anexo 2: - Metodoloxía - Coordinación - Compromiso do emprego da lingua galega - Compromiso de emprego dunha linguaxe non sexista - Compromiso de comunicación e/ou invitación á Deputación Provincial da Coruña Anexo 3: - Recursos materiais - Recursos humanos - Sistema de avaliación e indicadores Anexo 4: - Público obxectivo Anexo 5: - Cronograma e calendario de actividades D. Orzamento estimado dos gastos da actividade e do financiamento previsto (anexo 6), coa indicación do importe solicitado á Deputación Provincial da Coruña. Irá detallado por conceptos e non serán subvencionables aqueles que supoñan a achega por parte do concello de subvencións ou axudas a outras entidades para a realización das actividades. Non se poderán subvencionar, con carácter xeral, os conceptos de viaxes non xustificados pola actividade, xantares e aquelas outras actividades que non respondan aos obxectivos sinalados. Non se poderán incluír na petición para actividades de mantemento conceptos que sexan adquisicións inventariables salvo que estea xustificado pola natureza da actividade e non supere a contía de 600 euros. E. No caso das subvencións para servizos sociais achegarase, ademais do proxecto proposta xeral, tamén o proxecto das actividades municipais para o exercicio de 2011 e o resumo dos programas levados a cabo no exercicio anterior 2010 (anexos 7 e 8). No caso das peticións para programas de servizos sociais comunitarios, e tendo en conta o indicado na base 2 respecto das incompatibilidades co Plan de convenios de servizos comunitarios básicos, achegáranse os anexos correspondentes, segundo proceda: Programa de información-orientación (anexos 9 e 10), Programa de axuda no fogar (anexo 11) e Programa de apoio á unidade de convivencia (anexo 12). Os anexos 9, 10,11 e 12 deberán ser presentados unicamente polos concellos de máis de 20.000 habitantes, que non estando engadidos no Plan de convenios de Servizos Sociais da Deputación Provincial da Coruña, soliciten axudas para algún dos programas aos que corresponden: anexos 9 e 10 se solicitan o Programa de información e orientación, anexo 11 se solicitan Programa de axuda no fogar e anexo 12 se solicitan Programa de apoio á unidade de convivencia. A adecuación do contido dos anexos achegados aos programas para os que se solicita subvención será valorada pola Sección de Servizos Sociais. A documentación que se entregue en fotocopia ha de vir compulsada. O defecto, erro ou ausencia na achega da documentación á que se refire esta base 4 deberá ser corrixido no prazo de dez días dende a recepción do requirimento, arquivándose o expediente sen máis trámite de non facelo así. 5.1. As solicitudes presentaranse no Rexistro Xeral da Deputación Provincial da Coruña e na forma establecida no art.38.4 da Lei 30/1992, de réxime xurídico das administracións públicas e do procedemento administrativo común.5.2. Co fin de incentivar a utilización de medios electrónicos e no marco dos principios da Lei 11/2007, do 22 de xuño, de acceso electrónico dos cidadáns aos servizos públicos, recoméndase presentar a solicitude de xeito telemático a través da páxina web da Deputación Provincial da Coruña, www.dicoruna.es, o que producirá os seguintes efectos: a) Só para solicitantes que dispoñan de sinatura electrónica: A presentación telemática producirá plenos efectos xurídicos, sempre que a solicitude sexa enviada dentro do prazo establecido. Neste caso, a documentación complementaria que se ten que presentar coa solicitude enviarase posteriormente por correo ou por calquera outro medio que deixe constancia do seu envío e acompañarase da copia do xustificante da presentación telemática. En calquera caso, rematado o prazo de presentación de solicitudes, a Deputación Provincial da Coruña requirirá, de oficio, a documentación á que se refire o apartado 4 e que aínda non se presentara. O prazo de presentación de solicitudes comezará o día seguinte á publicación da presente convocatoria no Boletín Oficial da Provincia e rematará o 31 de xaneiro de 2011. No caso da presentación telemática con sinatura electrónica, o envío poderá realizarse en calquera momento, dentro do prazo, antes das 00.00 horas do día 1 de febreiro de 2011. A pesar do anterior, ao longo do exercicio orzamentario poderanse presentar solicitudes que, por circunstancias novas ou por causas imprevisibles ou excepcionais, non puideran presentarse no prazo sinalado no parágrafo anterior; esta circunstancia deberá motivarse adecuadamente, e o importe total das concesións por cada partida orzamentaria non poderá superar o 10% do importe total da súa consignación. Estas peticións mencionadas no parágrafo anterior tramitaranse de acordo coas presentes bases, agás no cumprimento do prazo. A concesión das subvencións realizarase mediante un réxime de concorrencia competitiva, por resolución da Presidencia, por proposta motivada da comisión avaliadora e requirirá informe do Servizo de Fomento no que figure que da información que consta no seu poder se deriva que as entidades beneficiarias cumpren todos os requisitos necesarios para acceder ás subvencións. A comisión avaliadora estará composta polos seguintes membros: Presidente: deputado presidente da Comisión de Benestar Social, Políticas de Igualdade de Xénero e Normalización Lingüística. Vogais: tres deputados/as designados/as polo presidente da Deputación Provincial da Coruña. Na comisión actuará como secretario/a, sen voto, un/unha funcionario/a do Servizo de Fomento.6.1. Valoración das solicitudes A selección das peticións e a contía das subvencións determinarase unha vez consideradas as actividades que se van realizar, ponderando as seguintes circunstancias: · Interese das actividades ou investimentos, no que se terá en conta o ámbito supramunicipal das accións, a coordinación coas administracións competentes e o seu número de persoas destinatarias directas e/ou potenciais. ata 30 puntos. · O coeficiente de financiamento (entendido como o cociente entre o importe da subvención solicitada e o importe do orzamento estimado de gastos) derivado da solicitude. ata 35 puntos. · A adecuación das actividades ou investimentos que se van realizar ao interese provincial. ata 30 puntos. · O emprego da lingua galega na realización das actividades ou actuacións para as que se solicita a axuda. ata 5 puntos.6.2. Notificación e publicidade da resolución A resolución da concesión deberáselles notificar expresamente a tódalas entidades solicitantes de forma fidedigna e publicarse no Boletín Oficial da Provincia entre o primeiro e o terceiro trimestre do ano seguinte, en relación ás subvencións concedidas no semestre inmediato anterior. Contra a desestimación expresa ou presunta das solicitudes presentadas poderán formularse os recursos que procedan.6.3. Reformulación de solicitudes Unha vez notificada a resolución de concesión, a reformulación de solicitudes a que se refire o art.27 da Lei 38/2003, do 17 de novembro, xeral de subvencións e o art.61 do regulamento que a desenvolve, será automática, de tal modo que se o importe da subvención outorgada é inferior ao solicitado pola entidade beneficiaria, o presuposto subvencionado que debe ser obxecto de xustificación posterior determinarase dividindo a contía da subvención outorgada polo coeficiente de financiamento proposto pola entidade beneficiaria na súa solicitude. A entidade, dentro do prazo de 10 días dende a notificación da resolución, deberá comunicar se o presuposto subvencionado é inferior ao que figura na notificación, coa finalidade de evitar reintegros das contías que se transfiran con carácter prepagable respecto da subvención concedida.6.4. Modificación dos conceptos subvencionables Así mesmo, despois de solicitude razoada da entidade beneficiaria da subvención, poderá autorizarse o cambio de conceptos concretos que se detallan no proxecto-proposta ou orzamento da solicitude, sempre que se manteña a finalidade da subvención. Esta solicitude deberá presentarse no prazo de tres meses dende a notificación da concesión e será obxecto de resolución da Presidencia, logo da proposta previa da comisión avaliadora que deberá ter en conta as seguintes circunstancias: - Se o orzamento da nova actividade é superior ou igual ao orzamento subvencionado inicial, manteranse as mesmas condicións da subvención concedida: coeficiente de financiamento, importe da subvención e orzamento subvencionado. - Se o orzamento da nova actividade é inferior ao orzamento subvencionado inicial, a comisión avaliadora, logo do informe previo do Servizo de Fomento, deberá determinar o novo coeficiente de financiamento para o novo importe da subvención e o novo orzamento subvencionado, que serán inferiores aos inicialmente establecidos.7.1. Pagamentos 7.1.1. Unha vez notificada a resolución de concesión, e transcorrido o prazo para a confirmación da contía do presuposto subvencionado, a Deputación Provincial da Coruña transferiralle á entidade subvencionada, con carácter de subvención prepagable, o importe correspondente na conta sinalada.7.1.2. Para o cobro da subvención as entidades locais deberán estar ao corrente das súas obrigas fiscais coa Deputación Provincial da Coruña, situación que determinará de oficio a propia Deputación Provincial da Coruña, a través do Servizo Provincial de Recadación. Así mesmo, as entidades locais deberán acreditar que están ao corrente nas obrigas tributarias e coa Seguridade Social. As certificacións acreditativas desta situación poderán ser solicitadas directamente pola Deputación Provincial da Coruña, en virtude da autorización dada pola entidade local. No caso de non estar autorizada a Deputación Provincial da Coruña, serán achegadas pola entidade local.7.1.3. A Deputación Provincial da Coruña comprobará que a entidade non ten pendente de xustificación unha cantidade anticipada para a mesma finalidade na que transcorrese o prazo para xustificar sen que achegase a documentación xustificativa.7.2. Prazo de xustificación 7.2.1. O prazo para a xustificación das subvencións finalizará o día 31 de xullo de 2012, se ben antes de finalizar o prazo poderá ampliarse, conforme ao disposto no artigo 49 da Lei 30/1992, de réxime xurídico das administracións públicas e do procedemento administrativo común por solicitude da entidade beneficiaria ou por proposta razoada da unidade xestora.7.2.2. Se non se achega a xustificación dentro de prazo (inicial ou prorrogado), requirirase á entidade beneficiaria para a súa presentación (art.70 do Regulamento de subvencións citado) no prazo improrrogable de 15 días. A falta de xustificación da subvención neste prazo excepcional levará aparellada a perda da subvención e demais responsabilidades establecidas na Lei xeral de subvencións 38/2003, do 17 de novembro. A presentación da xustificación fóra de prazo, ou no prazo excepcional, non eximirá á entidade beneficiaria das sancións que correspondan consonte á citada lei, coa gradación indicada no apartado 8 destas bases.7.2.3. En calquera caso, salvo o disposto no parágrafo anterior, a data límite para a xustificación non poderá exceder da fixada nas Bases de execución do presuposto xeral da Deputación Provincial da Coruña para o exercicio 2011.7.3. Consideracións xerais para os pagamentos e xustificacións 7.3.1. O importe dos pagos xustificados deberá acadar o da subvención da Deputación Provincial da Coruña ou, no caso de que se tiveran outros ingresos, deberá acadar a suma da súa totalidade.7.3.2. O importe das subvencións concedidas en ningún caso poderá ser de tal contía que, en concorrencia cos ingresos procedentes doutras Administracións públicas ou entidades privadas, supere o custo da actividade que desenvolva a entidade beneficiaria.7.3.3. Toda alteración das condicións tidas en conta para a concesión da subvención, e en todo caso a obtención concorrente de ingresos procedentes doutras Administracións públicas ou entidades privadas poderá dar lugar á modificación da resolución da concesión.7.3.4. A entidade beneficiaria queda obrigada a facilitar canta información lle requira a Deputación provincial e demais órganos de control externo e sométese ás responsabilidades e réxime sancionador establecido na Lei xeral orzamentaria e, no seu caso, ó disposto no Código penal.7.4. Documentación xustificativa Para a xustificación as entidades locais deberán presentar unha conta xustificativa simplificada, coa seguinte documentación: 7.4.1. A memoria explicativa da actividade desenvolta, asinada pola persoa responsable, que deberá axustarse ao esquema presentado no proxecto-proposta inicial (ver o apartado 4. C. da convocatoria) na que conste o cumprimento da finalidade da subvención mediante a realización das actividades para as que foi concedida, así como de ter cumpridos os compromisos e condicións impostas na concesión, indicando os resultados obtidos e as desviacións acaecidas. Entre outros compromisos indicarase expresamente o modo de cumprimento da obriga de publicidade da axuda concedida pola Deputación Provincial da Coruña e os outros compromisos relacionados no punto 4. C. anexo 2 da presente convocatoria e achegarase a proba documental que proceda (impresos, carteis informativos, uso do logotipo, etc). No que fai referencia á distribución dos gastos na execución do presuposto, se é o caso, indicaranse os incrementos do gasto nalgún concepto, os cales poderán ser compensados coa diminución noutros que estean xa previstos no presuposto da subvención. Admitiranse xustificantes que se correspondan coas actividades realizadas ata a data prevista para a presentación das xustificacións, cos límites das datas do 1 de xaneiro de 2011 ata o 31 de xullo de 2012, ou, no caso de prórroga, ata o 31 de outubro de 2012 (que é a data límite de presentación de xustificantes prevista nas Bases de execución do presuposto para 2011), se ben terase en conta no caso de actividades correspondentes a programas ou proxectos para os que se solicite subvención en anos sucesivos, que deberá especificarse na memoria xustificativa, que non coinciden estas actividades coas correspondentes ao programa ou proxecto de 2012.7.4.2. A relación detallada dos ingresos obtidos doutras Administracións públicas ou entidades privadas para o mesmo obxecto ou, pola contra, declaración de non ter outros ingresos públicos ou privados para o mesmo obxecto.7.4.3. Unha certificación da relación clasificada dos pagos realizados, con identificación do/a acredor/a (nome, apelidos e NIF) e do documento (número, importe, data de emisión e no seu caso, data de pago). No caso de gastos de persoal, por cada traballador/a e mes, indicarase o importe bruto da nómina, a data e a seguridade social con cargo á entidade local, así como a porcentaxe da xornada imputada, se é o caso. Se a subvención se outorgou con base nun presuposto, reflectiranse as desviacións acaecidas, tendo en conta os puntos indicados para a elaboración da memoria segundo o disposto nesta base.7.4.4. Unha certificación expedida por quen corresponda, co visto e prace da Alcaldía-Presidencia, na que conste que os importes dos pagos ocasionados pola actividade subvencionada figuran na contabilidade da entidade conforme á lexislación de aplicación.7.4.5. As entidades locais deberán acreditar que están ao corrente nas obrigas tributarias e coa Seguridade Social. As certificacións acreditativas desta situación poderán ser solicitadas directamente pola Deputación Provincial da Coruña, en virtude da autorización dada pola entidade local (conforme ao modelo da Deputación Provincial dispoñible na páxina web www.dicoruna.es) No caso de non estar autorizada a Deputación Provincial da Coruña, serán achegadas pola entidade local.7.5. Comprobacións e control A Deputación Provincial da Coruña comprobará aleatoriamente os xustificantes que estime oportunos, e que permitan obter a evidencia razoable da adecuación da aplicación da subvención, para o que poderá solicitar a remisión dos xustificantes dos pagos e dos gastos seleccionados. Así mesmo, os gastos xa xustificados serán obxecto do Plan de control financeiro das subvencións da Deputación Provincial da Coruña mediante a fiscalización que realizarán os servizos de Intervención, para cuxo fin poderá requirírselle á entidade beneficiaria a remisión dos xustificantes dos pagos e dos gastos seleccionados que procedan.7.6. Tramitación da xustificación. Á vista da documentación xustificativa presentada e despois dos informes previos da Sección de Servizos Sociais e do Servizo de Fiscalización, o órgano competente valorará o cumprimento das actividades subvencionadas e se a documentación é correcta, procederase á aprobación da xustificación. No caso de que a documentación xustificativa fose incorrecta ou insuficiente, darase un prazo de dez días para a súa corrección. Para a valoración do cumprimento da finalidade básica da subvención e do seu pagamento, terase en conta o seguinte: – No caso de que se xustifiquen uns pagos iguais ou superiores ao presuposto subvencionado, aprobarase a xustificación da totalidade da subvención. – No caso de que se xustifiquen uns pagos inferiores ao 100% e superior ao 50% do presuposto subvencionado, aprobarase a xustificación da parte proporcional da subvención mediante a aplicación do coeficiente de financiamento ao importe total dos pagos acreditados, debendo proceder a entidade ao reintegro da parte non xustificada, e os xuros de mora correspondentes conforme ao disposto no art.37 da Lei xeral de subvencións 38/2003, do 17 de novembro. – No caso de que se xustifiquen uns pagos inferiores ao 50% do presuposto subvencionado, non se considerará cumprida a finalidade básica da subvención, polo que non se aprobará a xustificación de ningunha cantidade, sen prexuízo da aplicación do reintegro conforme ao indicado no apartado anterior e do réxime sancionador correspondente. No caso dos reintegros, poderá ser aplicada a compensación para o cobro das contías resultantes, sempre que a entidade beneficiaria non presentase alegacións. As entidades beneficiarias das subvencións quedarán sometidas ao establecido no Código penal (Lei orgánica 10/1995, do 23 de novembro), e as responsabilidades e réxime sancionador establecido na Lei 38/2003, xeral de subvencións, coas especificacións indicadas na súa disposición adicional décimo cuarta. En canto á aplicación das sancións, se a demora no cumprimento do prazo de xustificación non excede dun mes, a sanción establecida na lei imporase no seu grao mínimo e será do 10% do importe da subvención outorgada, co límite de 75 euros. Se excedese dun mes e non chega a tres, a sanción imporase no seu grao medio e será do 20% do importe da subvención outorgada, co límite de 400 euros. E se a extemporaneidade da xustificación excedese de tres meses, a sanción imporase no seu grao máximo, que suporá o 30% do importe da subvención, sen que poida superar o importe total de 900 euros. O incumprimento reiterado pola mesma entidade beneficiaria en distintas convocatorias dos prazos de xustificación, implicará que se apliquen as sancións antes expostas, elevando nun grao a que proceda. Poderá ser aplicada a compensación para o cobro da sanción, de non presentar alegacións a entidade beneficiaria respecto da aplicación da sanción. Para os efectos de xustificación documental admitiranse fotocopias sempre que veñan compulsadas pola secretaria do concello ou funcionario/a habilitado para o efecto. Para o non disposto nesta convocatoria, en especial todo aquilo que fai referencia á posibilidade de levar a cabo un control financeiro no ano seguinte das subvencións xustificadas e pagadas, serán de aplicación as normas incluídas nas Bases de Execución do Presuposto Xeral da Deputación Provincial da Coruña para o exercicio de 2011, na Lei 38/2003, do 17 de novembro, xeral de subvencións, e na Lei 9/2007, do 13 de xuño, de subvencións de Galicia. Os datos das subvencións solicitadas quedarán incorporados a un rexistro público de subvencións, contemplándose o dereito das entidades interesadas á protección de datos de carácter persoal, así como a posibilidade de exercitar os dereitos de acceso, rectificación, cancelación e oposición, nos termos establecidos na Lei orgánica 15/1999, do 13 de decembro, de protección de datos de carácter persoal.1. A aprobación da presente convocatoria queda sometida á condición suspensiva da entrada en vigor do presuposto da Deputación Provincial da Coruña do exercicio 2011 no que se conteñan os créditos adecuados e suficientes para atender as solicitudes que ao amparo daquela se presenten.2. Consonte co anterior, non se poderá realizar ningún acto que supoña directa ou indirectamente compromiso provincial de transcendencia presupostaria en tanto non se cumpra a condición suspensiva citada no apartado anterior.3. En ningún caso a presente convocatoria xerará ningún dereito a favor das entidades solicitantes mentres tanto non se dean as condicións presupostarias, procedementais e xurídicas de aplicación. A Coruña, 3 de decembro de 2010 O presidente O secretario Salvador Fernández Moreda José Luis Almau Supervía